Perçemk
Pêrçemok
Perçemk, Çilêçilê, Şevşevok an jî Çilê (Chiroptera), komek e canewerên ku dikanin bifirin ji çîna guhandaran in.

Şayîs 
Ew nolê mişkan in, lê perên xwe hene û dikanin bifirin. Girşê perçemkê mîna mişkan bi pirçikê girtî ye. Perên xwe wek navpêçiyên beqan an jî werdekan bir çermekî zirav çêbûye.

Reftar 

Perçemk bi roj xwe dikin qulên xwe û bi şevê derdikevin. Perçemkan dengek e bilind derdixin û ji vegerê ewan dengê dizanin ku çi çi ye.

Xwarin 
Bi giştî perçemk goştxwer û xwînxwer hene û mêwexwer hene.

Etîmolojî û bêjenasiya peyvê 

Navê perçemkê ji perê xwe yên bi çerm tê. Ew nav ji perçerm bûye perçermik e û pey ra bûye perçemk e. Wek lê jêr xuya dibe nav Kurdan gelek navên xwe hene. Pir nav jî ji navê perçerm çêbûye. Li hin hêlan jî dibêjin şevşevok ji bo ew bi şevên difirin. 

 Pêrçêm, pêrçenk, perçîmek, pirçemek, bacemok, baçermok, baçimêlk, balçimk, balçimok, berçemik, parçîmk 
 Şevşevok, şevşevîng, şevşevik, şîvînek, şebşebok, şibşibênek
 Şevrevînk
 Şevekur 
 Çekçekûle, çeqçeqole 
 Çilê, çîlî çîlî
 Gaperçêvk

Peresan û dabeşan 

Perçemk ji 50 miliyon salên berê di gera îyosînî dijî bû û gelek rûdemên wê hate guherîn. Cureyên perçemkan der dorî hezar cureyên cuda ye û di du grûpan de sîstem dibin:

 Parçîmkên mezin yan Megachiroptera ku bes meywan dixwin û li parzemînên Efrîqayê û Awustralya heye.
 Parçîmkên piçûk yan Microchiropter ku her xwarinan dixwin wek guhandarên piçûk û masî.

Gorî dabeşana klasîk jî famîle û cinsên wî ew in:

Famîleya perçemkên mêwexwer yan Fêkîxwer (Pteropodidae) 
 Perçemka  mêwexwer a misrî (Rousettus aegyptiacus)
 Perçemka mêwexwer a taczêrîn(Acerodon jubatus)

Famîleya perçemkên poznal (Rhinolophidae) 
Perçemk (Rhinolophus)

Famîleya perçemkên dûvqûwer (Emballonorudae) 
Perçemk (Taphozous)

Famîleya perçemkên pozraste (Vespertilionidae) 
 Baçermok an çekçekûle (Barbastella, Eptesicus, Hypsugo, Miniopterus, Myotis, Nyctalus, Otonycteris, Pipistrellus, Plecotus)
 Gaperçêvk (Vespertilio murinus)

Famîleya perçemkên bidûvik (Molossidae) 
 Perçemk bidûvikê misrî (Tadarida aegyptiaca)

Famîleya perçemkên bibêvilê pelgî (Phyllostomidae) 
 Perçemkê xwînmij (Desmodus rotundus)

Çavkanî

Girêdanên derve 

 http://animaldiversity.ummz.umich.edu/site/accounts/classification/Tadarida.html#Tadarida

Perçemk